Lolland-Falsters Stifts-Tidende, 1828-07-08
Jndenlandsk. Under 30te Mai sidstleden er udkommet en allerhøieste Forordning, hvorved er anordnet passende Tvangsmidler imod de Forældre, der forsømme den Pligt, der baade efter Religionens og Statens Love paaligger dem i Henseende til deres Børns Daab, og givet nærmere Bestemmelser angaaende andre i Forbindelse dermed staaende Puncter. Det Væsentligste af dens Jndhold bestaaer i, at Børn, der fødes fra 1ste Marts til 1ste September, begge incl., skulle døbes inden 8 Uger efter Fødselen; hvorimod det tillades Forældre at udsætte Daaben af de Børn, som fødes i den øvrige Tid af Aaret, til den førstpaafølgende Mai Maaneds Udgang. Ordentligviis maa Daaben kun forrettes af vedkommende Sognepræst og i Kirken; men er Barnet sygt, og dette bevises, maa det døbes i dets Hjem. Vedvarer saadan Sygdom til Barnet naaer en Alder af 8 Uger, skal det endog være Pligt, at foranstalte det hjemmedøbt. Kun naar Barnet maatte være i saa øieblikkelig Livsfare, at det var umuligt at faae Daaben forrettet ved den ordentlige Præst, er det tilladt herefter at lade en anden ordineret Mand, en Skolelærer, eller en anden vel oplyst Christen af sat Alder og gode Sæder døbe det, ligesom og Daaben da kan meddeles af dets Fader. Jordemødre eller andre Qvinder maa ikke bruges dertil, med mindre Barnets Svaghed og andre Omstændigheder skulde forhindre at faae en Mandsperson af ovenanførte Egenskaber til at forrette Daaben. Naar en Uordineret foretager saadan Handling, skal han blot navngive Barnet, og, ved at øse reent Vand paa dets Hoved, døbe det i Navnet Faderens, Sønnens og den Helligaands, samt derpaa læse Fader Vor. Herom skal inden 24 Timer i en Kjøbstæd og inden 4 Dage paa Landet, hvad enten Barnet er ægte eller uægte, gjøres Anmeldelse til vedkommende Sognepræst og den Kirkebetjent, som tilligemed Præsten fører Bog over de ministerielle Handlinger. Forsømmes dette, da straffes den Skyldige med en Mulct fra 1 til 5 Rbd. Sølv, og findes det, at Hjemmedaab er valgt uden tilstrækkelig Grund, skal de Skyldige tilpligtes en Mulct fra 2 til 10 Rbd. Enhver Barnefødsel skal i Kjøbstæderne anmeldes inden 2 Dage og paa Landet inden 8 Dage for ovennævnte Kirkebetjent. Denne Anmeldelse paaligger i Almindelighed Faderen; men hvor denne ikke er tilstede, samt naar det er et uægte Barn, da Moderen eller dem, som ere om hende og besørge de Anliggender, som hun formedelst sin Tilstand ikke selv kan besørge. De, som i saa Henseende vise Forsømmelse, straffes ogsaa med Mulct fra 1 til 5 Rbd. Sølv, med Tillæg af 1 til 5 Rbd. Sølv for hver Uge, hiin Pligts Opfyldelse maatte være tilsidesat. To til tre Dage førend et Barn skal døbes i Kirken eller dets Daab samme Sted bekræftes, skal Forretningen bestilles hos Sognepræsten og fornøden Anmeldelse skee til vedkommende Kirkebetjent, hvis Pligt det er, at indføre Daabsforretningen i sin Embedsbog. Daaben eller Daadens Bekræftelse i Kirken maa foregaae saavel om Hellige som Søgnedage; men i Provindserne bør paa de førstnævnte Dage, naar der holdes offentlig Gudstjeneste, Handligen skee til Høimessen og paa de sidstnævnte Dage Anordningen og Almueskolevæsenet i Kjøbstæderne i Danmark af 29de Juli 1814, §. 28, og Anordningen og Skolevæsenet paa Landet af samme Dato, §. 21, iagttages. (Paa disse Dage maa altsaa Daabacten kun foregaae imellem Kl. 12 og 2.)